《再登君山》
明代·林铭球

会携小队谒春申，斗酒重来席水滨。突兀山形犹向楚，奔腾江水欲吞秦。

云藏废寺馀芳草，路转虚亭遇异人。读罢残碑烟树晚，孤舟明月载归身。

作者简介：林铭球，字彤右，一字紫涛。普宁人，原籍漳浦。明思宗崇祯元年（一六二八）进士，官大理寺右副。著有《谷云草》、《浮湘》、《怡云堂》、《铁崖》等集。清乾隆修《潮州府志》卷二八有传。